fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi en fi en en en en en en en en fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Suomi.fi-maksut eli verkkomaksamispalvelu - Valtiokonttori
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Kustannustehokas ratkaisu verkkomaksujen käsittelyyn.
Valtiokonttori on hankkinut julkishallinnon toimijoille verkkomaksamisen palvelun, joka on osa Suomi.fi-palvelukokonaisuutta. Suomi.fi-maksut palvelu tarjoaa julkishallinnon organisaatioille yhtenäisen palvelukokonaisuuden ja järjestelmäratkaisun sähköisen asioinnin tueksi.
Suomi.fi-maksut palvelun käyttöönotosta tehdään palvelusopimus Valtiokonttorin kanssa. Lisäksi Valtiokonttorin kanssa sovitaan palvelun käyttöönoton ajankohta ja tarvittavat toimenpiteet. Valtiokonttori toimittaa organisaatiolle myös muut tarvittavat ohjeet.
Maksut-palvelulla julkishallinnon organisaatioiden asiakkaat voivat maksaa verkkomaksuja palvelua käyttäville organisaatioille, kuten kunnille ja valtion viranomaisille. Maksut-palvelussa on käytettävissä muun muassa pankkien verkkopankkimaksut, Visa-, MasterCard ja Amex-korttimaksut sekä MobilePay-maksut.
Yhtenäinen palvelu on kustannustehokas ja sille voidaan tarjota keskitettyä kehittämistä, tukea ja palvelunhallintaa. Maksut-palvelun käyttöönotot alkoivat vuonna 2017, jolloin palvelun otti käyttöönsä yhteensä 41 organisaatiota.
Laki hallinnon yhteisistä sähköisen asioinnin tukipalveluista, eli niin kutsuttu tukipalvelulaki, velvoittaa käyttämään Suomi.fi-maksut-palvelua jos organisaatiolla on käytössä sähköiseen asioimiseen liittyvä verkkomaksamisen palvelu. Laki on tunnettu myös nimellä KaPA-laki, jonka lyhenne tulee sanoista kansallinen palveluarkkitehtuuriohjelma.
Laissa määritellään, mitkä julkista hallintotehtävää hoitavat organisaatiot ovat velvollisia tai oikeutettuja ottamaan Maksut-palvelun käyttöönsä, ja minkä palveluiden osalta. Esimerkiksi kunnat ja muut kuntaorganisaatiot sekä valtion kirjanpitoyksiköt ovat velvollisia käyttämään Maksut-palvelua lakisääteisissä palveluissaan, jos organisaation sähköiseen asiointiin on liitetty verkkomaksamisen vaihtoehto. Kunnallishallinnon organisaatiot ovat lisäksi oikeutettuja käyttämään palvelua myös muissa kuin lakisääteisissä palveluissaan.
Edellä mainittujen organisaatioiden tulee olla yhteydessä Valtiokonttoriin siinä vaiheessa, kun ne suunnittelevat ottavansa käyttöönsä sähköisen asiointipalvelun, johon liittyy verkkomaksamista.
Tutustu lakiin tarkemmin >
Palvelun hinnoittelu käyttäjäorganisaatioille perustuu valtionvarainministeriön asetukseen Valtiokonttorin maksullisista suoritteista (1207/2021) ja asetukseen liittyvään, voimassaolevaan liitteeseen. Perittävät maksut ovat julkisoikeudellisia omakustannusarvon mukaisia suoritteita, jolloin käyttäjäorganisaatioilta perittävillä palvelumaksuilla katetaan palvelun hallinnoinnista, kehittämisestä ja käytöstä aiheutuvat kustannukset.
Suomi.fi-maksut palvelun hinta käyttäjäorganisaatioille muodostuu:
asiointipalveluiden maksutapahtumakohtaisista veloituksista ja korttimaksuihin sekä mobiilimaksuihin liittyvistä provisioista, jotka laskutetaan käyttäjäorganisaatiolta toteutuman mukaan
asiointipalveluiden erillispalveluista, kuten maksujen palautukset, yksittäistilitykset tai myyntikanavan käyttämisestä veloitettavasta ostoskorin jakokustannuksesta toteutuman mukaan
Suomi.fi-maksut palvelun nykypalvelun sopimuskausi päättyy viimeistään 31.12.2022. Tällöin vuonna 2022 käyttäjäorganisaatioilla on voimassa sekä vanhan palvelun (Paytrail-maksupalvelu) sopimuskauden että uuden palvelun (Checkout-maksupalvelun) sopimuskauden mukainen hinnoittelu. Uuden palvelun käyttö alkaa aikaisintaan 1.5.2022.
1 ALENNETUN OMAKUSTANNUSARVON MUKAISET JULKISOIKEUDELLISET SUORITTEET
1.1.1 Vanhan palvelun kuukausimaksu (Paytrail-maksupalvelu)
1.1.1.1 Omakustannusarvoa alempi kuukausimaksu 50 euroa/kk
Käyttäjäorganisaatioilta perintään omakustannusarvoa alempi kuukausimaksu heidän käyttäessään vanhan sopimuskauden mukaista maksupalvelua (Paytrail-maksupalvelu).
2 OMAKUSTANNUSARVON MUKAISET JULKISOIKEUDELLISET SUORITTEET
2.1.1 Uuden palvelun kuukausimaksu (Checkout-maksupalvelu)
2.1.1.1 Kuukausimaksu 50 euroa/kk
2.2 Maksutapahtumakohtaiset maksut ja provisiot
2.2.1 Vanhan palvelun maksut ja provisiot (Paytrail-maksupalvelu)
2.2.1.1 Pankkien verkkomaksupainikkeet  0,27 euroa/kpl
2.2.1.2 Korttimaksut (Visa, Mastercard ja American Express) 0,09 euroa/kpl
2.2.1.3 Mobiilimaksut (MobilePay) 0,20 euroa/kpl
Maksutapahtumakohtaiset veloitukset perustuvat palvelu- ja korttipalveluoperaattoreiden hinnastojen perusteella laskettuihin keskimääräisiin hintoihin. Korttimaksujen provisio vaihtelee kortin liikkeellelaskijan mukaan. EU:n sisällä liikkeeseen lasketun maksukortin provisio on n. 0,3 % ja EU:n ulkopuolella liikkeeseen laskettu kortin n. 2,2 %. MobilePayn provisio on noin 1,0 %. American Express-korttimaksujen provision veloittaa palvelun tuottaja suoraan asiakasorganisaatioilta.
2.2.2 Uuden palvelun maksut ja provisiot (Checkout-maksupalvelu)
2.2.2.1 Pankkien verkkomaksupainikkeet PSD2-rajapinnalla 0,14 euroa/kpl
2.2.2.2 Pankkien verkkomaksupainikkeet pankkien perinteisillä verkkomaksurajapinnoilla                          0,39 euroa/kpl
2.2.2.3 Pankkien verkkomaksupainikkeet suoralla rajapintasopimuksella PSD2-rajapinnalla                        0,07 euroa/kpl
2.2.2.4 Pankkien verkkomaksupainikkeet suoralla rajapintasopimuksella pankkien perinteisillä verkkomaksurajapinnoilla 0,61 euroa/kpl
2.2.2.5 Korttimaksut (Visa, Mastercard ja American Express) 0,07 euroa/kpl
2.2.2.6 Mobiilimaksut (MobilePay, Pivo ja Siirto) 0,20 euroa/kpl
Pankkien verkkomaksupainikkeissa hyödynnetään uudella sopimuskaudella kahta eri rajapintaversiota. Ensisijaisesti käytetään PSD2-maksupalveludirektiivin vaatimia avoimia rajapintoja, mutta pankkien perinteiset verkkomaksurajapinnat toimivat rinnalla varajärjestelynä.
Verkkomaksupainikkeiden suoralla rajapintasopimuksella tarkoitetaan tilannetta, jossa käyttäjäorganisaatio käyttää esimerkiksi lakisääteisestä syystä palveluoperaattoria vain maksujen teknisenä välittäjänä. Tällöin palveluoperaattori ei käsittele käyttäjäorganisaation maksuja, tilityksiä tai maksun palautuksia palveluoperaattorin asiakasvaratilin kautta.
Maksutapahtumakohtaiset veloitukset perustuvat palvelu- ja korttipalveluoperaattoreiden hinnastojen perusteella laskettuihin keskimääräisiin hintoihin. Korttimaksujen provisio vaihtelee kortin liikkeellelaskijan mukaan. EU:n sisällä liikkeeseen lasketun maksukortin provisio on n. 1,16 % ja EU:n ulkopuolella liikkeeseen laskettu kortin n. 2,35 %. Mobiilimaksujen provisio on n. 1,0 %. American Express-korttimaksujen provision veloittaa palvelun tuottaja suoraan asiakasorganisaatioilta. Apple Pay-maksut käsitellään korttimaksuina (tapahtumamaksu ja provisio).
2.3.1 Vanhan palvelun erillispalvelut (Paytrail-maksupalvelu)
2.3.1.1 Maksujen palautus  0,50 euroa/kpl
2.3.1.2 Yksittäistilitykset  0,50 euroa/kpl
2.3.1.3 Muut mahdolliset kustannukset toimittajan hinnoittelun mukaan
2.3.2 Uuden palvelun erillispalvelut (Checkout-maksupalvelu)
2.3.2.1 Maksujen palautus 0,35 euroa/kpl
2.3.2.2 Yksittäistilitykset  0,15 euroa/kpl
2.3.2.3 Myyntikanavan ostoskorikustannus (ns. Shop-In-Shop) 0,15 euroa/kpl
2.3.2.4 Muut mahdolliset kustannukset toimittajan hinnoittelun mukaan
Lisäksi vanhan palvelun (Paytrail-maksupalvelu) uuden asiointipalvelun käyttöönoton kertaveloitus on 1 000 euroa. Tämän liityntäkustannuksen laskuttaa Paytrail suoraan käyttäjäorganisaatiolta.
Valtiokonttori laskuttaa käyttäjäorganisaatioita kuukausittain. Käyttäjäorganisaatioille lähetetään asiointipalvelukohtainen lasku, jolla veloitetaan asiointipalvelun kuluvan kuukauden kuukausimaksu ja edellisen kuukauden maksutapahtumakohtaiset maksut ja provisiot. Uudella sopimuskaudella (Checkout-maksupalvelu) sekä kuukausimaksut että maksutapahtumakohtaiset maksut ja provisiot tullaan veloittamaan edellisen kuukauden osalta.
Valtiokonttori käyttää laskuilla maksuehtoa 21 päivää netto. Laskuun kohdistuvat huomautukset on tehtävä kirjallisesti seitsemän (7) päivän kuluessa siitä, kun käyttäjäorganisaatio on vastaanottanut laskun.
Laskutusosoitteena käytetään käyttöönottolomakkeella ilmoitettua laskutusosoitetta. Käyttäjäorganisaatioiden on myös mahdollista tarkentaa laskutusosoitettaan asiointipalvelukohtaisilla lisätiedoilla (viitteenne, sopimusnumero, tilausnumero tai tiliöintiviite).
Tarkat ohjeet Suomi.fi-maksujen käyttöönotosta ovat Suomi.fi palveluhallinnassa.
Syksyn webinaareissa kurkistetaan Suomi.fi-maksujen käyttöönottoprosessiin ja tutustutaan sekä itse palveluun että palvelun käyttäjien kokemuksiin. Sujuvaa verkkomaksamista Suomi.fi-maksuilla -webinaarien tarkoituksena on antaa tietoa Suomi.fi-maksut palvelusta ja sen käyttöönotosta. Webinaarissa käydään käyttöönottoprosessin lisäksi läpi, miten eri määritykset vaikuttavat maksujen käsittelyyn. Samalla webinaarissa jaetaan hyviä käytäntöjä taloushallintoprosessin järjestämiseen.
Webinaarit on suunnattu toimijoille, joilla on Kapa-lain mukaan oikeus käyttää Suomi.fi-maksuja.
VK Suomi.fi-maksut palvelun työtila
Valtiokonttori ylläpitää Suomi.fi-maksut palvelun asiakasorganisaatioiden käyttöön tarkoitettua Tiimeri-työtilaa. Työtilasta löytyy ajantasaisia ohjeita ja lomakkeita palvelun käyttöön liittyen. Työtila on pääasiassa suomenkielinen, mutta ruotsinkieliset lomakkeet ja ohjeet löytyvät omasta kansiostaan.
Työtila sisältää muun muassa:
Epäselvien maksujen ja maksamisen virhetilanteiden selvittelyn ohjeen
Tiimeri-työtilan käyttöönotto vaatii eduuni ID-tunnuksen rekisteröintiä.
Käyttöoikeuksia uuteen VK Suomi.fi-maksut palvelu Tiimeri-työtilaan voi pyytää osoitteesta verkkomaksaminen@valtiokonttori.fi.
Tutustu Suomi.fi-maksut palvelun saavutettavuusselosteeseen Paytrailin verkkosivuilla >
Julkaistu 18.9.2018 , Päivitetty 20.9.2022 klo 11:42
Uuden Suomi.fi-maksut palvelun käyttöönotot ovat alkaneet
Tutustu Yrityksen digitalous -hankkeeseen
Kansallinen, muiden Pohjoismaiden kanssa yhteentoimiva yritysten digitalouden ekosysteemi....
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >